Sairaanhoitopiiri

Sairaanhoitopiiri oli vuoteen 2022 saakka Suomen terveydenhoidossa hallinnollinen yksikkö, jonka tehtävänä oli tarjota jäsenkuntiensa asukkaille erikoissairaanhoidon palveluja. 

Sairaanhoitopiirit määriteltiin erikoissairaanhoitolaissa. Viimeisimmätkin sairaanhoitopiirit aloittivat toimintansa erikoissairaanhoitolain voimaanpanolain nojalla vuonna 1991.  Erikoissairaanhoidon järjestämisvelvoite on kunnilla. Sairaanhoitopiirin kuntayhtymät tuottavat erikoissairaanhoidon palvelut jäsenkuntiensa asukkaille.  Erikoissairaanhoitolain 3 § mukaan: "Kunnan, joka on kotikuntalain mukaan henkilön kotikunta, on huolehdittava siitä, että tämä saa tarpeellisen erikoissairaanhoidon terveydenhuoltolain mukaisesti. Tämän velvoitteen mukaisen erikoissairaanhoidon järjestämiseksi kunnan on kuuluttava johonkin sairaanhoitopiirin kuntayhtymään". Erikoissairaanhoidon lisäksi sairaanhoitopiirit vastasivat:

 ensihoidon järjestämisestä alueellaan
 kunnallisen terveydenhuollon tuottamien laboratorio- ja kuvantamispalvelujen, lääkinnällisen kuntoutuksen sekä muiden vastaavien erityispalvelujen kehittämisen ohjauksesta ja laadun valvonnasta
 tutkimus-, kehittämis- ja koulutustoiminnasta alueellaan
 kunnallisen terveydenhuollon tietojärjestelmien yhteensovittamisesta.

Sote-uudistuksessa 1.1.2023 sairaanhoitopiirit lakkasivat ja niiden tehtävät siirtyivät Uudellamaalla HUS-yhtymälle ja muualla Suomessa hyvinvointialueille.

 Piirit maakunnittain 2000–2022 
Jokainen sairaanhoitopiiri kuului jonkin yliopistollisen sairaalan erityisvastuualueeseen. Sairaanhoitopiirit olivat:
Lyhenne Sairaanhoitopiiri  Jäsenkuntia 2022 Vastaava maakunta (likimain)  Yliopistollinen sairaalaHUSHelsingin ja Uudenmaan sairaanhoitopiiri 24 Uudenmaan maakuntaHelsingin seudun yliopistollinen keskussairaalaVSVarsinais-Suomen sairaanhoitopiiri 28 Varsinais-Suomen maakuntaTurun yliopistollinen keskussairaalaSSatakunnan sairaanhoitopiiri 16 Satakunnan maakuntaTurun yliopistollinen keskussairaalaKHKanta-Hämeen sairaanhoitopiiri 11 Kanta-Hämeen maakuntaTampereen yliopistollinen sairaalaPPirkanmaan sairaanhoitopiiri 23 Pirkanmaan maakuntaTampereen yliopistollinen sairaalaPHPäijät-Hämeen sairaanhoitopiiri 12Päijät-Hämeen maakuntaHelsingin seudun yliopistollinen keskussairaalaKYMKymenlaakson sairaanhoitopiiri 6 Kymenlaakson maakuntaHelsingin seudun yliopistollinen keskussairaalaEKEtelä-Karjalan sairaanhoitopiiri 9 Etelä-Karjalan maakuntaHelsingin seudun yliopistollinen keskussairaalaESEtelä-Savon sairaanhoitopiiri 9 Etelä-Savon maakunnan länsiosa Kuopion yliopistollinen sairaalaISItä-Savon sairaanhoitopiiri 4  Etelä-Savon maakunnan itäosa Kuopion yliopistollinen sairaalaPKPohjois-Karjalan sairaanhoitopiiri 13 Pohjois-Karjalan maakuntaKuopion yliopistollinen sairaalaPSPohjois-Savon sairaanhoitopiiri 18 Pohjois-Savon maakuntaKuopion yliopistollinen sairaalaKSKeski-Suomen sairaanhoitopiiri 21 Keski-Suomen maakuntaKuopion yliopistollinen sairaalaEPEtelä-Pohjanmaan sairaanhoitopiiri 18 Etelä-Pohjanmaan maakuntaTampereen yliopistollinen sairaalaVVaasan sairaanhoitopiiri 13 Pohjanmaan maakuntaTurun yliopistollinen keskussairaalaKPKeski-Pohjanmaan sairaanhoitopiiri 10 Keski-Pohjanmaan maakuntaOulun yliopistollinen sairaalaPPPohjois-Pohjanmaan sairaanhoitopiiri 29 Pohjois-Pohjanmaan maakuntaOulun yliopistollinen sairaalaKAIKainuun sairaanhoitopiiri 8 Kainuun maakuntaOulun yliopistollinen sairaalaLPLänsi-Pohjan sairaanhoitopiiri 6 Lapin maakunnan lounaisosa Oulun yliopistollinen sairaalaLLapin sairaanhoitopiiri 15  Muut osat Lapin maakunnasta Oulun yliopistollinen sairaalaYhteensä: 20 sairaanhoitopiiriä293 manner-Suomi  -

Sen lisäksi Ahvenanmaalla on edelleen Ålands hälso- och sjukvård, joka on maakuntahallituksen alainen laitos. Ahvenanmaalla on 16 kuntaa.

Sairaanhoitopiirien alueet noudattelivat pääosin nykymaakuntien rajoja, seuraavin poikkeuksin:

 Etelä-Savon maakunnassa Itä-Savo (Savonlinnan seutu) ja Lapin maakunnassa Länsi-Pohja (Kemi-Tornion seutu) oli eriytetty omiksi sairaanhoitopiireikseen.
 Uudenmaan maakunnassa sijaitsevat Pukkila (1990-luvun puolestavälistä alkaen) ja Myrskylä (2005 alkaen) kuuluivat Päijät-Hämeen sairaanhoitopiiriin.
 Keski-Suomen maakunnassa sijaitseva Jämsä kuului (2013 alkaen) Pirkanmaan sairaanhoitopiiriin.
 Pirkanmaan (ennen vuotta 2005 Satakunnan) maakunnassa sijaitseva Punkalaidun kuului Varsinais-Suomen sairaanhoitopiiriin.
 Pohjanmaan maakunnassa sijaitseva Kruunupyy kuului Keski-Pohjanmaan sairaanhoitopiiriin.
 Pohjois-Pohjanmaan maakunnassa sijaitseva Reisjärvi kuului (2013 alkaen) Keski-Pohjanmaan sairaanhoitopiiriin.

Aiemmat historialliset poikkeukset maakuntajaon ja sairaanhoitopiirijaon välillä:https://www.finlex.fi/fi/laki/alkup/1990/19900193

 Vuosina 1997–2010 olemassa ollut Itä-Uudenmaan maakunta ei muodostanut omaa sairaanhoitopiiriään, vaan kuului ensiksi pääosin Uudenmaan sairaanhoitopiiriin ja sen jälkeen Helsingin ja Uudenmaan sairaanhoitopiiriin.

 Kesälahti kuului aiemmin Itä-Savon sairaanhoitopiiriin, mutta siirtyi vuonna 2006 oman maakuntansa Pohjois-Karjalan sairaanhoitopiiriin.https://www.mediuutiset.fi/uutiset/kesalahti-vaihtaa-piiria/118aca03-fbf4-3a8e-bb88-9d8183dc5229
 Joroinen siirtyi vuoden 2008 alussa Itä-Savon sairaanhoitopiiristä Etelä-Savon sairaanhoitopiiriin (samassa maakunnassa). Kun Joroinen vaihtoi vuonna 2021 maakuntaa Pohjois-Savoon, se jäi vielä Etelä-Savon sairaanhoitopiiriin vuoden 2022 loppuun saakka.
 Etelä-Pohjanmaan maakunnassa vuonna 2009 Kurikkaan liitetty Jurva kuului Vaasan sairaanhoitopiiriin.
 Parikkala (mukaan lukien Saari ja Uukuniemi, jotka yhdistyivät Parikkalan kanssa 2005) kuului aiemmin Itä-Savon sairaanhoitopiiriin, mutta siirtyi vuonna 2010 oman maakuntansa Etelä-Karjalan sairaanhoitopiiriin.https://www.mediuutiset.fi/uutiset/parikkalaiset-saavat-erikoissairaanhoitoa-savonlinnasta-viela-ensi-vuonna/b6878195-36a5-3177-94f1-9c82245b441c
 Silloisessa Itä-Uudenmaan maakunnassa vuonna 2010 Loviisaan liitetty Ruotsinpyhtää kuului Kymenlaakson sairaanhoitopiiriin.
 Satakunnan maakunnassa sijainnut Kiikoinen kuului Pirkanmaan sairaanhoitopiiriin jo ennen vuoden 2013 kuntaliitosta Sastamalan kanssa, jossa Kiikoisten alue siirtyi Pirkanmaan maakuntaan.
 Etelä-Karjalan maakunnassa sijainnut Suomenniemi kuului Etelä-Savon sairaanhoitopiiriin jo ennen vuoden 2013 kuntaliitosta Mikkelin kanssa, jossa Suomenniemen alue siirtyi Etelä-Savon maakuntaan.
 Aiemmin Kainuun maakunnassa sijainnut Vaala kuului Pohjois-Pohjanmaan sairaanhoitopiiriin jo ennen vuonna 2016 tapahtunutta maakuntavaihdosta.
 Aiemmin Etelä-Savon maakunnassa sijainnut Heinävesi kuului Pohjois-Karjalan sairaanhoitopiirin jo ennen vuonna 2021 tapahtunutta maakuntavaihdosta.
 Aiemmin Kymenlaakson maakunnassa sijainnut Iitti kuului Päijät-Hämeen sairaanhoitopiiriin jo ennen vuonna 2021 tapahtunutta maakuntavaihdosta.
 Aiemmin Pohjanmaan maakunnassa sijainnut Isokyrö kuului Etelä-Pohjanmaan sairaanhoitopiiriin jo ennen vuonna 2021 tapahtunutta maakuntavaihdosta.
 Aiemmin Keski-Suomen maakunnassa sijainnut Kuhmoinen kuului Pirkanmaan sairaanhoitopiiriin jo ennen vuonna 2021 tapahtunutta maakuntavaihdosta (2013 alkaen).

 Ennen vuotta 2023 lakanneet sairaanhoitopiirit 
 Sairaanhoitopiiri  Olemassa vuosina  Jäsenkuntia  Yliopistollinen sairaalaHelsingin sairaanhoitopiiri 1991–1999  1 Helsingin yliopistollinen keskussairaalaUudenmaan sairaanhoitopiiri 1991–1999  31 Helsingin yliopistollinen keskussairaala

 Lähteet 

 Aiheesta muualla 
 Mari Sjöholm (2020) Sairaanhoitopiirien tammi-joulukuu 2019 (pdf) (kuntaliitto.fi)

*